Public procurement notice: Prior Information Notice Without Call For Competition
Published: 2020-11-13
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Supplies
CPV classification: 33100000

Technical requirements: Tämä on tietopyyntö koskien litotripsialaitteistoa tarvikkeineen. Tämä tietopyyntö ei ole hankintailmoitus, ennakkoilmoitus eikä tarjouspyyntö, eikä ilmoituksen julkaisemisella aloiteta tarjouskilpailua. Tietopyyntöön vastaaminen ei ole edellytys mahdolliseen myöhempään kilpailutukseen osallistumiselle, eikä tietopyyntöön vastaaminen vaikuta tarjoajan asemaan mahdollisessa tarjouskilpailussa. Tällä tietopyynnöllä on tarkoitus kartoittaa soveltuvaa laitteistoa tarjoavia toimittajia.
Helsingin ja Uudenmaan sairaanhoitopiiri (HUS) suunnittelee litotripsialaitteiston sekä laitteistoon kuuluvien kulutustarvikkeiden hankkimista Meilahden sydänasemalle. Hankinta on suunniteltu toteutettavaksi alustavasti vuoden 2021 aikana. Kyseessä on toiminnallinen kokonaisuus, joka on tarkoitettu kalkkiutuneiden ja ahtautuneiden sepelvaltimoiden hoitoon. Tekniikan avulla pystytään hoitamaan pallolaajennuksella kalkkisia ahtaumia, joiden hoito muilla tekniikoilla ei ole mahdollista. Laitteiston toiminnan tulee perustua pallokatetrissa muodostettaviin ääniaaltoihin. Laitteiston tulee kyetä aikaansaamaan sekä intimaaliseen että mediaaliseen kalkkiin murtumalinjoja matalalla paineella.
— Laitteistolla voidaan avata myös sellaisia leesioita, jotka ovat resistenttejä normaaleille-, korkeapaine-, leikkaaville- tai scoring-pallolaajennuksille.
— Laitteisto soveltuu myös sydämen vasemmassa päärungossa ja bifurkaatioissa esiintyvien leesioiden hoitoon.
— Samalla laitteistolla voidaan avata myös ahtautuneita iliaca-suonia esimerkiksi TAVI-toimenpiteissä käytettävien läppien paikalleenviemisen riskien minimoimiseksi.
Tietopyynnön tarkoituksena on saada kattavasti hankintaa koskevaa tietoa, jotta mahdollinen tarjouspyyntö voidaan toteuttaa tarkoituksenmukaisesti. Hankintayksikkö ei sitoudu toteuttamaan hankintaa. Tietopyynnön kautta kerättyjä tietoja voidaan käyttää mahdollisen tarjouspyynnön valmistelussa.
Hankintayksikkö pyytää vaatimukset täyttävää laitteistoa ja laitteistoon kuuluvia kulutustarvikkeita tarjoavia toimittajia ilmoittautumaan sähköpostitse. Pyydämme liittämään sähköpostiin tuote-esitteet, tuotelistat sekä muuta tietoa tarjoamistanne laitteistoista ja laitteiston kulutustarvikkeista. Sähköpostiviesti tulee otsikoida "HUS 399-2020 Litotripsialaitteisto, vastaus tietopyyntöön".
Vastaukset tulee lähettää määräaikaan 30.11.2020 klo 12.00 mennessä osoitteeseen logistiikka.kilpailutus@hus.fi.
Tämä on tietopyyntö koskien Litotripsialaitteistoa tarvikkeineen. Tämä tietopyyntö ei ole hankintailmoitus, ennakkoilmoitus eikä tarjouspyyntö, eikä ilmoituksen julkaisemisella aloiteta tarjouskilpailua. Tietopyyntöön vastaaminen ei ole edellytys mahdolliseen myöhempään kilpailutukseen osallistumiselle, eikä tietopyyntöön vastaaminen vaikuta tarjoajan asemaan mahdollisessa tarjouskilpailussa.
Helsingin ja Uudenmaan sairaanhoitopiirin kuntayhtymä (HUS) on 24 kunnan muodostama kuntayhtymä. Sen tehtävänä on tuottaa jäsenkunnille ja niiden asukkaille erikoissairaanhoidon palveluita. HUS:n sairaaloissa ja muissa toimipisteissä saa hoitoa vuosittain lähes puoli miljoonaa potilasta.
HUS:n osana toimiva yliopistosairaala HYKS vastaa lisäksi harvinaisten tai vaativaa hoitoa edellyttävien sairauksien hoidon tuottamisesta sairaanhoitopiiriä laajemman erityisvastuualueen ja joissakin sairauksissa koko maan potilaille.
HUS Logistiikka tulosalue on osa HUS-kuntayhtymää ja vastaa keskitetysti HUS:n tarvike-, lääkintälaite- ja palveluhankintojen kilpailutusten toteuttamisesta, valikoimanhallinnan ylläpidosta tilausjärjestelmässä sekä osto- ja logistiikkatoiminnoista. Lisäksi HUS Logistiikka toteuttaa hankintalain mukaisia yhteishankintoja jäsenkuntiensa ja Hyksin
erityisvastuualueen hankintayksikköjen puolesta. Lisää tietoa HUS:sta ja sen toiminnasta on verkkosivuilla osoitteessa www.hus.fi.